24.5.2023.
LV
Eiropas Savienības Oficiālais Vēstnesis
C 182/3
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.11127 - TA / ANACAP / MANAGERS 2 / MRH TROWE) Lieta, kas pretendē uz vienkāršotu procedūru (Dokuments attiecas uz EEZ)
(2023/C 182/03)
1.
Komisija 2023. gada 15. maijā saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 4. pantu.
Šis paziņojums attiecas uz šādiem uzņēmumiem: — TA Associates Management LP (“TA”, ASV), — AnaCap Financial Partners Limited (“AnaCap”, Apvienotā Karaliste), — Lars Mesterheide, Michael Hirz, Ralph Rockel, Maximilian Claus Trowe attiecīgās finanšu pārvaldītājsabiedrības un MRH Trowe Germany GmbH nesen iegādātā uzņēmuma dibinātājs Matthias Edelmann (“Managers 2”, Vācija), — MRH Trowe Germany GmbH (“MRH Trowe”, Vācija).
TA, AnaCap un Managers 2 Apvienošanās regulas 3. panta 1. punkta b) apakšpunkta un 4. punkta nozīmē iegūs kopīgu kontroli pār MRH Trowe.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— TA ir privātkapitāla sabiedrība, kas koncentrējas uz nozarēm veselības aprūpes, finanšu pakalpojumu, patērētāju un uzņēmumu pakalpojumu jomā Ziemeļamerikā, Eiropā un Āzijā, — AnaCap ir vidēja tirgus privātā kapitāla ieguldītājs, kas koncentrējas uz ieguldījumiem programmatūrā, tehnoloģijā un pakalpojumos Eiropas finanšu ekosistēmā, — Managers 2 neveic nekādu citu saimniecisko darbību, izņemot akciju turēšanu finanšu ieguldījumu nolūkā, un nekontrolē nevienu citu uzņēmumu, — MRH Trowe darbības galvenokārt ir saistītas ar apdrošināšanas starpniecību, riska konsultācijām un riska novērtējumu privātiem un komercklientiem.
Tas nelielā mērā darbojas arī pensiju un darbinieku pabalstu risinājumu jomā, tostarp starpniecības un konsultāciju pakalpojumu jomā, kā arī pensiju plāna administrēšanas jomā.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.